CELEX: C2007/223/07
Language: fi
Date: 2007-09-22 00:00:00
Title: Asia C-334/07 P: Valitus, jonka Euroopan yhteisöjen komissio on tehnyt 18.7.2007 yhteisöjen ensimmäisen oikeusasteen tuomioistuimen (viides laajennettu jaosto) asiassa T-357/02, Freistaat Sachsen v. Euroopan yhteisöjen komissio, 3.5.2007 antamasta tuomiosta

22.9.2007   
            
            
               FI
            
            
               Euroopan unionin virallinen lehti
            
            
               C 223/6
            
         Valitus, jonka Euroopan yhteisöjen komissio on tehnyt 18.7.2007 yhteisöjen ensimmäisen oikeusasteen tuomioistuimen (viides laajennettu jaosto) asiassa T-357/02, Freistaat Sachsen v. Euroopan yhteisöjen komissio, 3.5.2007 antamasta tuomiosta
   (Asia C-334/07 P)
   (2007/C 223/07)
   Oikeudenkäyntikieli: saksa
   Asianosaiset
   
      Valittaja: Euroopan yhteisöjen komissio (asiamies: Kilian Gross)
   
      Muu osapuoli: Freistaat Sachsen
   Kantajan vaatimukset
   
               —
            
            
               ensimmäisen oikeusasteen tuomioistuimen asiassa T-357/02, Freistaat Sachsen v. Euroopan yhteisöjen komissio, 3.5.2007 antama riitautettu tuomio on kumottava kokonaisuudessaan
            
         
               —
            
            
               asiassa on annettava lopullinen tuomio ja kanne on hylättävä perusteettomana
            
         
               —
            
            
               ensimmäisen oikeusasteen tuomioistuimen menettelyn kantaja on velvoitettava korvaamaan sekä valituksesta aiheutuvat oikeudenkäyntikulut että asiassa T-357/02 ensimmäisen oikeusasteen tuomioistuimessa aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Komission mukaan riitautetulla tuomiolla rikotaan (EY) 88 artiklan 2 ja 3 kohtaa, (EY) 249 artiklan 2 kohtaa, (EY) 254 artiklan 2 kohtaa, asetuksen (EY) N:o 659/1999 (1) 3 artiklaa ja sitä seuraavia artikloja sekä pieniä ja keskisuuria yrityksiä koskevan ryhmäpoikkeusasetuksen 10 artiklan 1 kohtaa, koska ensimmäisen oikeusasteen tuomioistuin jätti ottamatta huomioon, että riitautetun päätöksen (2003/226/EY) (2) laillisuutta on arvioitava vain pieniä ja keskisuuria yrityksiä koskevan ryhmäpoikkeusasetuksen (asetus (EY) N:o 70/2001) (3) säännösten mukaan.
   Pieniä ja keskisuuria yrityksiä koskeva ryhmäpoikkeusasetus tuli voimaan ennen riitautetun päätöksen tekemistä ja se soveltui vastaavasti välittömästi. Se muodosti näin ollen ainoan pätevän oikeudellisen perustan. Ensimmäisen oikeusasteen tuomioistuin kielsi komission mukaan virheellisesti pieniä ja keskisuuria yrityksiä koskevan ryhmäpoikkeusasetuksen soveltuvuuden, koska se oletti virheellisesti, että pieniä ja keskisuuria yrityksiä koskevan ryhmäpoikkeusasetuksen soveltaminen vaikuttaisi riitautetun päätöksen osalta takautuvasti.
   Komissio esittää toissijaisesti, että riitautetulla tuomiolla rikotaan myös asetuksen (EY) N:o 659/1999 2 artiklan 2 kohtaa ja 4 artiklan 5 kohtaa, koska ensimmäisen oikeusasteen tuomioistuin erehtyi täydellisen ilmoituksen arvioinnin ja ilmoitukselle asetettujen vaatimusten osalta.
   
      (1)  EYVL L 83, s. 1.
   
      (2)  EYVL L 91, s. 13.
   
      (3)  EYVL L 10, s. 33.